《和方大山寄韵》
宋代·何梦桂

老去庄陵一钓竿，钓鱼犹胜乞粗官。
十年事业閒中过，千载功名死后看。
往事危枰休下着，交情枯木独知寒。
相逢一笑双蓬鬓，还倩何人斲鼻端。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。